### Beslutningstema

Det skal besluttes om lokalplan nr. 154-210 Højer by, Edith Iversen, skal endelig vedtages.

### Historik

Kommunalbestyrelsen har den 23. februar 2023 besluttet at sende lokalplanforslaget i offentlig høring i perioden den 28. februar 2023 til den 25. april 2023. Efterfølgende blev høringsperioden forlænget med 4 uger for at kunne afholde et borgermøde den 16. maj.

### Sagsfremstilling

Lokalplanen er en bevarende lokalplan, der tager udgangspunkt i Tøndermarsk Initiativets udviklingsplan og den nuværende bevarende lokalplan for Højer. Planområdet omfatter et større areal end den nuværende lokalplan for bymidten og omfatter derved arealer, der ikke tidligere har været lokalplanlagte.

I høringsperioden er der indkommet 11 bemærkninger, hvoraf de 5 medfører ændringer i planen.

I bestemmelserne tilføjes, at der må anvendes zink til tagbeklædning af kviste, at skorstens inddækning må være i zink, at terrassedøre må have en sprosseopdeling som vinduerne i facaden.

I redegørelsen tilføjes et afsnit om sommerhusloven, en tilføjelse om 60 kV el ledningen, samt en tilføjelse til bygningsfredningsloven om, at udover vedligehold kræves der også tilladelse fra [adresse] og Kulturstyrelsen.

På kortbilag D markeres de fredede bygninger.

De øvrige bemærkninger giver ikke anledning til ændringer i planen. Bemærkningernes indhold og forvaltningens bemærkninger hertil fremgår af skemaet i bilag til dagsorden. Der foretages redaktionelle rettelser i lokalplanen.

Parallelt med lokalplanen behandler Klima-, Vækst- og Udviklingsudvalget den endelige vedtagelse af kommuneplantillægget for Højer by. Efter Planlovens hieraki, må der ikke vedtages en lokalplan, før der forelægger en godkendt kommuneplanramme, da en lokalplan ikke må være i modstrid med kommuneplanens rammer og retningslinjer.

### Lovgrundlag

Planlov

Miljøvurderinglov

### Direktøren for Teknik/Miljø, Service og Beskæftigelse indstiller,

at lokalplanen endelig vedtages, og

at indstillingen videresendes til Økonomiudvalget og [adresse].

### Beslutning

Indstillingen anbefales.